Propozície súťaže ZlatyErb.sk 2008
(zmeny vyhradené, verzia 5.6)

Súťaž ZlatyErb.sk vyhlasuje spoločne eSlovensko občianske združenie (), Únia miest Slovenska () a Združenie informatikov samospráv Slovenska () pod záštitou predsedu NR SR, predsedu vlády SR a Európskeho komisára za SR.

Hlavným cieľom súťaže ZlatyErb.sk je podporiť informatizáciu slovenských samospráv, oceniť výnimočné projekty, podporiť výmenu skúseností a ohodnotiť snahu zástupcov samospráv účinne využívať informačno-komunikačné technológie k zvyšovaniu kvality a prístupnosti služieb samosprávnych krajov, miest, mestských častí a obcí.

Vyhlásenie súťaže a zahájenie príjmu prihlášok stránok a služieb súťažiacimi: 30. máj 2008 (Snem Únie miest Slovenska). Uzávierka prihlášok: 15. september 2008. Vyhodnotenie najlepšej (bez poradia) stránok v hlavných kategóriách a špeciálnych cenách: október 2008. Slávnostné vyhlásenie výsledkov prebehne v Bratislave v priebehu konferencie ITAPA 2008: 18. november 2008.

Zlatí partneri:

Strieborní partneri:

1. Orgány súťaže

1.1. Súťaž je organizovaná jednostupňovo.

1.2. Vyhlasovateľ menuje predsedu a členov poroty. Porota určuje víťazov súťaže. Predseda poroty sa podieľa na definícii hodnotiacich kritérií súťaže, koordinuje činnosť poroty a rozhoduje o prípadných sporoch. Porota má najmenej päť členov. Predseda poroty môže poveriť ďalšie nezávislé subjekty k vykonaniu špecifických hodnotení a testov ako podklad pre svoje rozhodnutia.

1.3. Súťaže sa nemôžu zúčastniť súťažiaci, ktorí majú priamy vzťah k niektorému z členov poroty.

1.4. Súťaž je usporiadaná v spolupráci s ústredným portálom verejnej správy (), verejným informačným portálom pre samosprávy Mesto.sk (), Data Centrum Miest a Obcí (DCMO), projektom Zodpovedne.sk () a konferenciou ITAPA ().

1.5. Webové stránky súťaže sú na adrese: .

1.6. Zlatými partnermi súťaže sú spoločnosti Swan, Dexia banka a Datalan. Striebornými partnermi sú spoločnosti Software602, Hewlett-Packard a Dell.

2. Súťažiaci, predmet, kategórie a špeciálne ceny

2.1. Súťažiaci sú samosprávne kraje, mestá, mestské časti a obce SR. Predmetom súťaže sú oficiálne webové stránky a elektronické služby samosprávnych krajov, miest, mestských časí a obcí SR. Hodnotenie sa vzťahuje na stav v čase posudzovania.

2.2. Ceny ZlatyErb.sk sú udeľované v troch hlavných kategóriách: 
a) Najlepšia stránka Samosprávneho kraja resp. Vyššieho územného celku (VÚC)
b) Najlepšia stránka miest a mestských častí (Bratislava, Košice)
c) Najlepšia stránka obcí

2.3. Webová stránka samosprávy, ktorá získa najvyššie ohodnotenia u všetkých porotcov z hľadiska všetkých kritérií súťaže, získa ocenenie Dexia Grand Prix a zároveň nomináciu na medzinárodnú súťaž Eurocrest.

2.4. Špeciálne ceny sú udeľované nasledovne:
a)	Najlepšia elektronická služba samospráv – cena spoločnosti Datalan
b)	Najlepšia bezbariérová stránka samospráv
Môžu byť udelené ďalšie špeciálne ceny, ak porotu zaujme niektorá z hodnotených stránok alebo služieb napr. najlepšia elektronická služba samospráv v oblasti mobilnej komunikácie, najlepšiu stránku zahraničnej samosprávy v slovenskom jazyku, najlepšia neoficiálna stránka samospráv a  podobne.

2.5. Zodpovednou osobou za súťažiaceho je jeho štatutárny zástupca, ktorý určuje svoju kontaktnú osobu.

2.6. Súťažiaci môžu v stanovenom termíne a predpísanom webovom formulári prihlásiť a popísať webové stránky alebo elektronickú službu, ktoré prevádzkujú. Autor registrácie musí disponovať platnou emailovou schránkou (jediná oficiálna schránka samosprávy pre príjem elektronickej pošty), na ktorú je odoslaná overovacia správa. 

2.7. Členovia poroty majú právo prihlásiť do súťaže webovú stránku alebo elektronickú službu samosprávy.

2.8. V prípade pochybností či sporu o oficiálnej podpore webových stránok samosprávou, služby či pravdivosti prihlásenia zo strany súťažiacich je rozhodujúce súhlasné vyjadrenie jeho štatutárneho zástupcu. 

2.9. Vyhlasovatelia ani ďalšie orgány súťaže v žiadnom prípade nezodpovedajú za obsah stránok ani ich častí, ktoré sú predmetom súťaže. Stránky, ktoré nezodpovedajú platným zákonom SR alebo porušujú morálne pravidlá, môžu byť aj dodatočne zo súťaže vyradené.

3. Kritériá súťaže

3.1. V hlavných kategóriách porota hodnotí nasledovné kritéria:

A	Test reakcie na žiadosť o poskytnutie informácií
1.	Porota kontaktuje emailom samosprávu so žiadosťou o poskytnutie informácií

B	Povinne zverejňované informácie I.
1.	Spôsob zriadenia samosprávy, jej právomoci (kompetencie) a popis organizačnej štruktúry
2.	Miesto, čas a spôsob, akým možno získavať informácie prostredníctvom zákona č. 211/2000 Z. z., miesto, lehota a spôsob podania opravného prostriedku podľa zákona č. 211/2000 Z. z. a možnosti súdneho preskúmania rozhodnutia samosprávy podľa Občianskeho súdneho poriadku, vrátane výslovného uvedenia požiadaviek, ktoré musia byť splnené
3.	Informácie o tom, kde možno podať žiadosť, návrh, podnet, sťažnosť alebo iný typ podania (okrem podaní podľa zákona č. 211/2000 Z. z.)
4.	Postup, ktorý musí samospráva dodržiavať pri vybavovaní všetkých žiadostí, návrhov a iných podaní, vrátane príslušných lehôt, ktoré je nutné dodržať
5.	Prehľad predpisov, pokynov, inštrukcií, výkladových stanovísk, podľa ktorých samospráva koná a rozhoduje, alebo ktoré upravujú práva a povinnosti fyzických a právnických osôb vo vzťahu k samospráve
6.	Sadzobník správnych poplatkov, ktoré samospráva vyberá za správne úkony
7.	Sadzobník úhrad za sprístupňovanie informácií
8.	Termíny zasadnutí zastupiteľstva
9.	Termíny zasadnutí komisií zastupiteľstva
10.	Termíny zasadnutí obecnej/mestskej rady (ak je zriadená)

C	Povinne zverejňované informácie II.
1.	Zverejnenie návrhu programu rokovania minimálne tri dni pred zasadnutím zastupiteľstva
2.	Zápisnice z verejných schôdzí zastupiteľstva
3.	Texty predložených návrhov všeobecne záväzných nariadení (VZN) minimálne tri dni pred zasadnutím zastupiteľstva
4.	Texty schválených VZN do troch dní po ich schválení zastupiteľstvom
5.	Údaje o dochádzke poslancov na zasadnutia zastupiteľstva do troch dní po ich konaní
6.	Údaje o dochádzke poslancov na zasadnutia komisií do troch dní po ich konaní
7.	Menné výpisy o hlasovaní poslancov na verejných zasadnutiach zastupiteľstva
8.	Informácie o prevodoch majetku samosprávy tretím osobám (označenie veci, dátum prevodu, právny titul, identifikácia nadobúdateľa)
9.	Informácie o životnom prostredí povinne šírené podľa § 7 zákona č. 205/2004 Z. z. o zhromažďovaní, uchovávaní a šírení informácií o životnom prostredí 
10.	Informácie o konaniach, ktoré sú predmetom záujmu verejnosti (napr. konania o výrube drevín) podľa § 3 ods. 5 zákona č. 71/967 Zb. o správnom konaní 
11.	Zoznam utajovaných skutočností zverejňovaný podľa § 2 ods. 2 nariadenia vlády č. 216/2004 Z. z., ktorým sa ustanovujú oblasti utajovaných skutočností

D	Odporúčané informácie
1.	Kontakty na poslancov zastupiteľstiev
2.	Materiály poslancov k verejným rokovaniam zastupiteľstiev
3.	Majetkové priznania verejných funkcionárov podľa zákona č. 357/2004 Z. z. o ochrane verejného záujmu pri výkone funkcií verejných funkcionárov
4.	Podrobné informácie z odborov (oddelení) samosprávneho úradu
5.	Zvukový, obrazový záznam schôdzí zastupiteľstiev
6.	Vyhlásenia a vyhodnotenia verejných súťaží a výberových konaní
7.	Predaj a prenájom majetku mesta (katastrálne mapy, fotografie objektov...)
8.	Plán hospodárskeho a sociálneho rozvoja, územný plán, investičné ponuky pre zahraničných investorov, ďalšie rozvojové dokumenty
9.	Verejné databázy (psy, prenosné garáže, prenájom verejných priestranstiev a nebytových priestorov...)
10.	FAQ
11.	Odkaz na projekt Zodpovedne.sk

E	Informácie v oblasti cestovného ruchu
1.	Fakty o VÚC, meste, mestskej časti alebo obci
2.	História, pamiatky
3.	Tlačové správy
4.	Elektronická verzia regionálneho spravodajstva
5.	Diskusie
6.	Kalendár kultúrnych, spoločenských a športových podujatí
7.	Ubytovacie a stravovacie kapacity
8.	Adresár firiem a inštitúcií
9.	Geografické mapové služby
10.	Dopravné informácie
11.	Fotogalérie, panoramatické fotografie, elektronické pohľadnice
12.	Webové kamery, videogalérie
13.	Cudzojazyčné informácie

F	Ovládanie webu, navigácie a prehľadnosť stránky
1.	Zrozumiteľná štruktúra webu (prehľadné členenie webu, jasné a presné názvy stránok); Jednoduchá orientácia v hierarchii webu pomocou odkazov (vhodné umiestnenie navigačného menu na stránkach, jednoduchá ovládateľnosť menu, intuitívne formulácie odkazov v menu, jednotnosť menu po celom webe, odkaz na titulnú stránku na všetkých stránkach, označenie pozície zobrazenej stránky v hierarchii webu); Použitie odkazov v texte (odkazy sú zreteľné a smerodajné)
2.	Mapa webu; Vyhľadávacie nástroje; Kľúčové slová

G	Test rýchlosti vyhľadávania informácie
1.	Skupina testujúcich v zrovnateľných podmienkach vyhľadáva informácie na stránkach. Meria sa čas nájdenia správnej odpovede na otázku

H	Grafické spracovanie s prihliadnutím na zobrazenie v rôznych prehliadačoch
1.	Výtvarné pôsobenie stránky s ohľadom na dôstojnosť oficiálnej stránky a dôveryhodnosť obsahu; Nápaditosť riešenia užívateľského rozhrania pre dobrú ergonómiu práce so stránkou (použitie obrázkov, optimalizácia kB); Originalita grafického dizajnu stránky vo väzbe na korporátnu identitu mesta (regiónu), súlad s vizuálnym štýlom iných komunikačných prostriedkov mesta (regiónu)

CH	Bezbariérová prístupnosť
1.	Test (základná úroveň dostupnosti)

I	Inovatívna pridaná hodnota
1.	Pozoruhodný neobvyklý obsah alebo služba; Možnosť inšpirácie a využitia aj pre ďalšie samosprávy; Nápadité prevedenie zvyšujúce úžitkovú hodnotu stránky

J	Pomocné služby
1.	Tlačová verzia stránok
2.	Zasielanie noviniek
3.	RSS (Really Simple Syndication - technológie založená na XML, ktorá slúži k prepojovaniu webového obsahu)
4.	Zasielanie upozornení na stránku
5.	Personifikácia užívateľa
6.	SEO (Search Engine Optimization - technológia vedúca k tomu, aby stránka bola vo vyhľadávačoch hodnotená lepšie)

K	Technická správnosť
1.	HTML/XML kódu (http://validator.w3.org/)
2.	Správnosť CSS kódu (http://jigsaw.w3.org/css-validator/)
3.	Splnenie požiadaviek WCAG (http://www.w3.org/TR/WCAG10/)
4.	Nezávislosť na rozlíšení obrazovky
5.	Nezávislosť na operačnom systéme a prehliadači
6.	Indexovateľnosť vyhľadávacími strojmi (Google...) v prípade dynamicky generovaných stránok

3.2. Pre hodnotenie jednotlivých kritérií je spracovaná metodika. Porotcovia udeľujú body jednotlivým kritériám v škále 0; 1; 2; 3; 4; 5, kde 0 je najhoršie a 5 je najlepšie hodnotenie. Výsledné poradie sa určí podľa váženého priemeru počtu bodov udelených jednotlivým kritériám. Porota stanoví poradie 1., 2., 3., 4. a 5. miesto v kategóriách „Najlepšia stránka miest a mestských častí (Bratislava, Košice)“ a „Najlepšia stránka obcí“. V kategórii „Najlepšia stránka Samosprávneho kraja resp. Vyššieho územného celku (VÚC)“ porota udelí 1., 2. a 3. miesto.
V prípade rovnosti bodov súťažiacich rozhoduje o poradí predseda poroty. Výsledok hodnotenia je zverejnený na internete.

3.3. Špeciálne ceny udeľujú vybraní porotcovia a partneri súťaže podľa osobitných kritérií jednotlivých ocenení.